b'\n_START_ARTICLE_\nAntoine Thomas\n_START_SECTION_\nLiv og virke\n_START_PARAGRAPH_\nHan tr\xc3\xa5dte inn i jesuittordenen den 8. september 1660, og ble sendt til \xc3\xa5 undervise i Armenti\xc3\xa8res, Huy og Tournai. Han ervervet seg ogs\xc3\xa5 grundige matematiske kunnskaper.\n_START_SECTION_\nTil Det fjerne \xc3\xb8sten\n_START_PARAGRAPH_\nI april 1680 ble han sendt til Det fjerne \xc3\xb8sten. I september var han ankommet Goa, og derfra skulle veien egentlig g\xc3\xa5 til Japan. Han kom bare til Macao, i 1682, akkurat tidsnok til \xc3\xa5 kunne observere en solform\xc3\xb8rkelse (1683). Men Japan var, veste det seg, blitt stengt for alle utlendinger. _NEWLINE_Dermed begav han seg i stedet til Siam, der han omvendte Constantin Phaulkon, den greske husmester til kongen, til den katolske kirke.\n_START_SECTION_\nI Kina\n_START_PARAGRAPH_\nI 1685 kom han til Macao. Der fikk han sin avsluttende forberedelse p\xc3\xa5 sitt virke i Kina ved jesuittenes universitetskollegium S\xc3\xa3o Paulo.  Derfra fortsatte han til Kanton i Kina.  _NEWLINE_Derfra ble han kalt til keiserhoffet i Beijing, dit han s\xc3\xa5 ankom i november 1686. Til \xc3\xa5 begynne med var han medarbeider og sekret\xc3\xa6r for sin medbror og landsmann pater Ferdinand Verbiest S.J. (1623\xe2\x80\x931688), som var president for det keiserlige astronomiske byr\xc3\xa5. Rett etter ble han visepresident for samme embede, og da Verbiest d\xc3\xb8de i 1688 ble han selv (uoffisiell) leder for dette embede. Det forble han, sammen med p. Thomas Pereyra, til de ble avl\xc3\xb8st av jesuittpateren  Claudio Filippo Grimaldi (1638\xe2\x80\x931712) overtok embedet i 1694. _NEWLINE_I 1699 organiserte pater Thomas p\xc3\xa5 oppdrag av Kangxi-keiseren reparasjons- og n\xc3\xb8dhjelpsarbeidet etter en oversv\xc3\xb8mmelseskatastrofe rundt Den gule flod. _NEWLINE_Fra 1701 til 1704 var pater Thomas viseprovinsial for jesuittene. I 1702 beregnet han lengden av \xc3\xa9n grad. Sammen med jesuittene Joachim Bouvet,Jean-Baptiste R\xc3\xa9gis og Dominique Parrenin gjennomf\xc3\xb8rte han som del av et keiserlig kartografioppdrag en oppm\xc3\xa5ling av Beijing-distriktet. _NEWLINE_Thomas fremmet den franske Kinamisjon, gikk inn for en kinesisk liturgi p\xc3\xa5 elevert kinesisk, og var kinesisk mandarin._NEWLINE_Han ble gravlagt p\xc3\xa5 jesuittenes gravsted Zhalan i Beijing.'